**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 06 /06/2025**

**Αριθμ. Πρωτ.: 11461**

**ΑΠΟΣΠΑΣΜΑ**

**Από το πρακτικό της αριθμ. 22ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 220**

**Διαπίστωση αδυναμίας εκτέλεσης με ίδια μέσα και έγκριση εκκίνησης διαδικασίας απευθείας αναθέσεων για την παροχή υπηρεσιών καθαρισμού και αποψίλωσης κοινόχρηστων και ιδιωτικών χώρων, στις Δημοτικές ενότητες του Δήμου Λεβαδέων (Λεβαδέων, Χαιρώνειας, Δαύλειας, Κορώνειας, Κυριακίου), στο πλαίσιο δράσεων αντιπυρικής προστασίας και αντιμετώπισης εκτάκτων αναγκών.**

Στη Λιβαδειά σήμερα 04η Ιουνίου 2025 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 10847/30-05-2025 (σε ορθή επανάληψη) έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα πέντε (5) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Ταγκαλέγκας Ιωάννης

2. Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη (προσήλθε στο 6ο Θ.Η.Δ.)

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης

έθεσε υπόψη των μελών την με αριθ.πρωτ. 10876/30-05-2025 έγγραφη εισήγηση του Αυτοτελούς Τμήματος Πολιτικής Προστασίας του Δήμου Λεβαδέων , στην οποία αναφέρονται:

*Βάσει των αρμοδιοτήτων του Δήμου Λεβαδέων για την προστασία του περιβάλλοντος, την πρόληψη και την αποτροπή κινδύνων πυρκαγιάς και την ενίσχυση της πολιτικής προστασίας, το Αυτοτελές Τμήμα Πολιτικής Προστασίας λαμβάνοντας υπόψη:*

*- Την έναρξη της αντιπυρικής περιόδου 2025 (από 1η Μαΐου έως 31 Οκτωβρίου),*

* *Τις κατευθύνσεις και οδηγίες της Γενικής Γραμματείας Πολιτικής Προστασίας,*
* *Τις υποχρεώσεις του Δήμου που απορρέουν από τη σχετική νομοθεσία (Ν.3852/2010, Ν.4662/20 κ.α.) και την επιτακτική ανάγκη* ***προκειμένου να διασφαλιστεί η προστασία των πολιτών, των υποδομών και του φυσικού περιβάλλοντος, εισηγείται τα εξής:***
* *την άμεση υλοποίηση προληπτικών και κατασταλτικών παρεμβάσεων για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στις Δημοτικές Ενότητες του Δήμου Λεβαδέων .*
* *Η προτεινόμενη παροχή υπηρεσίας περιλαμβάνει εργασίες καθαρισμού και αποψίλωσης σε κοινόχρηστους και ιδιωτικούς χώρους με χρήση εξειδικευμένων μηχανημάτων έργου (όπως εκσκαφείς, φορτωτές, φορτηγά κ.λπ.) καθώς και την απαιτούμενη τεχνική υποστήριξη από εξειδικευμένο προσωπικό.*

*Ωστόσο, ο Δήμος Λεβαδέων, μέσω του Αυτοτελούς Τμήματος Πολιτικής Προστασίας, διαθέτει μόλις τρεις (3) μόνιμους υπαλλήλους, αριθμός ο οποίος είναι απολύτως ανεπαρκής για να καλύψει τις αυξημένες απαιτήσεις καθαρισμών και αποψιλώσεων σε εκτεταμένες περιοχές των Δημοτικών Ενοτήτων του Δήμου Λεβαδέων.*

*Επιπροσθέτως, ο Δήμος δεν διαθέτει τον απαιτούμενο αριθμό ιδιόκτητων μηχανημάτων έργου, ούτε το αναγκαίο εξειδικευμένο προσωπικό (χειριστές μηχανημάτων έργου και εργάτες), που θα μπορούσαν να ανταποκριθούν στις απαιτήσεις και στο επείγον των προβλεπόμενων εργασιών.*

*Η υλοποίηση των εν λόγω παρεμβάσεων εντάσσεται στο πλαίσιο της Πολιτικής Προστασίας για την πρόληψη και αντιμετώπιση κινδύνων κατά την αντιπυρική περίοδο, και συνεπώς απαιτεί άμεση κινητοποίηση επαρκών πόρων, την οποία ο Δήμος δεν δύναται να διασφαλίσει με ίδια μέσα.*

* *Από τα παραπάνω προκύπτει η ανάγκη για άμεση υποστήριξη παροχής υπηρεσίας για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στις Δημοτικές Ενότητες του Δήμου Λεβαδέων.*

*Για την εκκίνηση της διαδικασίας παροχής υπηρεσίας με σκοπό της σύναψη απ’ απευθείας αναθέσεων με ιδιώτες, υπάρχουν εγγεγραμμένες πιστώσεις στους Κ.Α. 35.6117.005, 35.6117.006, 35.6117.007, 35.6117.008 και 35.6117.009 του προϋπολογισμού του δήμου οικονομικού έτους 2025.*

*Η σύμβαση παροχής υπηρεσιών θα έχει διάρκεια τριών (3) μηνών και θα αρχίσει από την υπογραφή της.*

*Σύμφωνα με τα αναφερόμενα και έχοντας υπόψη:*

* *Την παρ.1 του άρθρου 61 του ν. 3979/2011, όπως αντικαταστάθηκε από το άρθρο 178 του Ν.4635/2019., του άρθρου 117 του Ν.4674/2020 και το άρθρο 57 του Ν.4795/2021, όποιυ ορίζονται τα εξής: «Η οικονομική επιτροπή, μπορεί κατά την κρίση της, να αποφασίζει για τη σύναψη και ανάθεση δημόσιας σύμβασης, σύμφωνα με τις διατάξεις* [*του ν. 4412/2016*](https://www.nomotelia.gr/nservice22/document?documentId=991864) *(Α' 147) γι****α την εκτέλεση συγκεκριμένων υπηρεσιών*** *συλλογής και μεταφοράς στερεών αποβλήτων και ανακυκλώσιμων υλικών,* ***καθαριότητας κοινόχρηστων χώρων*** *και δημοτικών κτιρίων, συντήρησης χώρων πρασίνου, ηλεκτροφωτισμού, καθώς και ταφής και ανακομιδής νεκρών, εφόσον οι σχετικές πιστώσεις είναι εγγεγραμμένες στον προϋπολογισμό. Με την ως άνω απόφαση της οικονομικής επιτροπής, καθορίζονται ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται...»*
* *Τις διατάξεις της παρ.1 του άρθρου 74Α του ν. 3852/10, (ΦΕΚ 87/Α’/07.06.2010), όπως προστέθηκε με τα άρθρα 9 και 26 του Ν. 5056/2023 (ΦΕΚ 163/06.10.2023 τεύχος Α’), όπου ορίζονται τα εξής: «…1. Από την αυτοδιοικητική περίοδο που άρχεται την 1η .1.2024 όπου στην κείμενη νομοθεσία γίνεται αναφορά ή παραπομπή στην οικονομική επιτροπή, της επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές». Και «…1. Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλεγεται βάση το άρθρο 8…».*

***ΚΑΛΕΙΤΑΙ Η ΔΗΜΟΤΙΚΗ ΕΠΙΤΡΟΠΗ ΝΑ ΑΠΟΦΑΣΙΣΕΙ:***

1. *Περί αδυναμίας της εκτέλεσης παροχής υπηρεσίας με ίδια μέσα του Δήμου, για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στις Δημοτικές Ενότητες του Δήμου Λεβαδέων Λιβαδειάς για το έτος 2025.*
2. *Την έγκριση εκκίνησης της διαδικασίας απευθείας ανάθεσης, σύμφωνα με τις διατάξεις του άρθρου 118 του Ν.4412/2016, για την υλοποίηση μελετών με τίτλο:*

*-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Λεβαδέων»,*

*-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Χαιρώνειας»,*

*-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Δαύλειας»,*

*-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Κορώνειας»,*

*-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Κυριακίου»,*

1. *Η ανάγκη ανάθεσης κρίνεται κατεπείγουσα και* ***απολύτως αναγκαία,*** *ιδίως ενόψει των αυξημένων κινδύνων πυρκαγιών λόγω της θερινής περιόδου και των σχετικών οδηγιών από τη Γενική Γραμματεία Πολιτικής Προστασίας.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

--Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την έναρξη της αντιπυρικής περιόδου 2025 (από 1η Μαΐου έως 31 Οκτωβρίου),

-Τις κατευθύνσεις και οδηγίες της Γενικής Γραμματείας Πολιτικής Προστασίας

- Τις υποχρεώσεις του Δήμου που απορρέουν από τη σχετική νομοθεσία (Ν.3852/2010, Ν.4662/20 κ.α.) και την επιτακτική ανάγκη προκειμένου να διασφαλιστεί η προστασία των πολιτών, των υποδομών και του φυσικού περιβάλλοντος

-Το γεγονός ότι Δήμος δεν διαθέτει τον απαιτούμενο αριθμό ιδιόκτητων μηχανημάτων έργου, ούτε το αναγκαίο εξειδικευμένο προσωπικό (χειριστές μηχανημάτων έργου και εργάτες), που θα μπορούσαν να ανταποκριθούν στις απαιτήσεις και στο επείγον των προβλεπόμενων εργασιών.

-Η ανάγκη για άμεση υποστήριξη παροχής υπηρεσίας για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στις Δημοτικές Ενότητες του Δήμου Λεβαδέων

- Την με αριθ. πρωτ. 10876/30-05-2025 έγγραφη εισήγηση του Αυτοτελούς Τμήματος Πολιτικής Προστασίας του Δήμου Λεβαδέων , που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**1. Διαπιστώνει** την αδυναμία της εκτέλεσης παροχής υπηρεσίας με ίδια μέσα του Δήμου, για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στις Δημοτικές Ενότητες του Δήμου Λεβαδέων Λιβαδειάς για το έτος 2025.

**2.Εγκρίνει** την εκκίνηση της διαδικασίας απευθείας ανάθεσης, σύμφωνα με τις διατάξεις του άρθρου 118 του Ν.4412/2016, για την υλοποίηση μελετών με τίτλο:

-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Λεβαδέων»,

-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Χαιρώνειας»,

-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Δαύλειας»,

-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Κορώνειας»,

-«Παροχή υπηρεσιών για τον καθαρισμό και αποψίλωση ιδιωτικών και κοινόχρηστων χώρων στο πλαίσιο δράσεων αντιπυρικής προστασίας και αντιμετώπισης εκτάκτων αναγκών στη Δημοτική Ενότητα Κυριακίου»,

με διάρκεια εκτέλεσης του αντικειμένου των συμβάσεων τρείς (3) μήνες από την υπογραφή των σχετικών συμβάσεων και την δυνατότητα παρατάσεως της διάρκειας αυτών μέχρι του 50% σύμφωνα με το άρθρο 217 του Ν. 4412/2016.

**3**.Η ανάγκη ανάθεσης κρίνεται κατεπείγουσα και **απολύτως αναγκαία,** ιδίως ενόψει των αυξημένων κινδύνων πυρκαγιών λόγω της θερινής περιόδου και των σχετικών οδηγιών από τη Γενική Γραμματεία Πολιτικής Προστασίας.

**Η απόφαση πήρε αριθμό 220/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Μίχας Δημήτριος
5. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 06 -06-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ